《平壤送南士还天朝 其一》
明代·许筠

公子中州彦，缅邈青云姿。诗情敌谢朓，赋笔凌左思。

慷慨请长敌，万里东海涯。壮志未劘罍，归骖忽西驰。

箕郊尚秋热，行李多险巇。知音既云稀，况复将远离。

长路漫浩浩，念之涕双垂。

作者简介：许筠（1569年—1618年），为朝鲜王朝中期的文臣和政治人、诗人、小说家。出生江原道江陵，本贯阳川许氏。字端甫，号蛟山、惺所，又号白月居士。